הרמה הטרנסילבנית

הרמה הטרנסילבנית (ברומנית: Podișul Transilvaniei),  או האגן הטרנסילבני (ברומנית: Bazinul Transilvaniei, בהונגרית: Erdélyi-medence) או הבקעה הגבעתית של טרנסילבניה (ברומנית: Depresiunea colinară a Transilvaniei)
הוא אזור תוך-קרפטי של מישורים לא רחבים בגובה בין 305 ל-488 מטרים במרכז רומניה, התופס את המדרון הקעור של קשת הקרפטים הרומנים המורכבת מהקרפטים המזרחיים במזרח ובצפון, הקרפטים הדרומיים (המגיעים לגובה של עד 2543 מטר) בדרום, והקרפטים המערביים הרומנים במערב.
שטח הרמה הטרנסילבנית היא 24,651 קמ"ר – כ-10.3% משטח רומניה.
השם "רמה" נחשב ללא מתאים מכיוון שאין בה מישורים גדולים אלא רשת של עמקים וגאיות המחוברים ביניהם על ידי רכסי גבעות

גאוגרפיה
עמדה גאוגרפית
במערב הקרפטים המערביים הרומנים (הכוללים את "הרי המערב" או "הרי השקיעה", ברומנית  Munții Apuseni "מונצי אפוסן", את הרי פויאנה רוסקה Poiana Ruscăi ואת הרי הבאנאט) מפרידים בין הרמה הטרנסילבנית למישור המערבי  הנקרא ברומנית "Câmpia de Vest" "קמפיה דה וסט" או "מישור הטיסה" Câmpia Tisei, ובהונגרית המישור הפאנוני)
בצפון-מערב נפתחת הרמה הטרנסילבנית פיתחה יותר רחבה אל רמת הסומש (בה שלוחות של "הרי המערב"  או הרי אפוסן פוגשים את הקרפטים המזרחיים)

במזרח הקרפטים המזרחיים מפרידים את הרמה הטרנסילבנית מהרמה המולדבית. 

בדרום - הקרפטים הדרומיים (הקרויים לפעמים "האלפים הטרנסילבנים") מפרידים את הרמה הטרנסילבנית מחבל ולאכיה
הידוע ברומנית כמונטניה, בה נמצאת בירת רומניה ,בוקרשט.

 חלוקה ליחידות
הרמה הטרנסילבנית מתחלקת מצפון לדרום בחמש יחידות או רמות משנה:
רמת הסומש בצפון
המישור הטרנסילבני במרכז 
רמת הטרנבות במרכז  (מדרום למישור הטרנסילבני)
רמת הרטיבאצ'ו בדרום -מזרח
רמת סקאש בדרום-מערב. 

חמש רמות משנה אלה מופרדות זו מזו על ידי בקעות גבעתיות, שנוצרו על ידי עמקי הנהרות מורש, אולט, סומש וטרנבות.
נהרות אלה הם כולם חלק מהאגן ההידרוגרפי של הדנובה.

הרמה המרכזית מתאפיינת בגבעות פחות תלולות,  עם סלעים בעלי מבנה קמור, ותדירות רבה של מפולות

האזורים השוליים מסביב לרמה הטרנסילבנית הם:
במזרח - 
גבעות ביסטריצה
התת-קרפטים הטרנסילבנים

בדרום:
בקעת פגראש
בקעת סיביו 

 במערב:
הפרוזדור אלבה יוליה-טורדה
בקעת הואדין
בקעת אלמש

בצפון:
בקעת לפוש

תיאור
רחוק מלהיות מישורי אחיד, תבליטי הנוף של הרמה הטרנסילבנית מתאפיינים בגבעות רבות שהמדרונות שלהם נתונים בסחיפה הקשורה לצביון הקרקעות ולזרמי המים שחפרו את העמקים.      
תבליטי הנוף מושפעים מההתרחשויות האקלימיות הטקטוניות.                                                                                                                                                                                                                                                                                                                                                                                                

הערים הגדולות קלוז'-נאפוקה, סיביו, טרגו מורש (בראשוב בקרבה - בבקעה החיצונית בראשוב) וכן אלבה יוליה הוקמו בשולי הרמה הטרנסילבנית בדרום, במערב ומתחת למדרון ההרים.

האקלים
לאגן המרכזי הטרנסילבניאקלים יבשתי המושפע מאוד מהקצנות הטמפרטורות (קייצים חמים, וחורפים קרים) ומבצורת יחסית.   הטמפרטורה הממוצעת השנתית היא 10-8°C+
בזכות ההגנה על ידי קשת הקרפטים הרמה הטרנסילבנית נהנית מאמפליטודות מתונות יותר של הטמפרטורות לעומת ולאכיה בדרום וחבל מולדובה בצפון-מזרח. 

בהשוואה לאירופה המרכזית , בגלל החורפים הקרים יותר ברמה הטרנסילבנית, השונות בטמפרטורות העונתיות היא קצת יותר גדולה.
שפע המשקעים באזורים ההרריים מספק  את המיים במישור המרכזי. 
הפרוזדורים הנחפרים על ידי הנהרות מורש וסומש במערב מאפשרים חדירת מאסות של אוויר אוקיאני טעוני לחות. 

המשקעים הממוצעים בשנה הם בין 950-550 מ"מ והם עולים מדרום-מערב אל צפון-מזרח ובמקביל לגובה.

גאולוגיה
הרמה הטרנסילבנית נוצרה על ידי שקיעה והצטברות משקעים.
עד לפלאוקן הייתה הרמה הטרנסילבנית אזור של התמוככות של הפלטפורמה הקרפטית. היא ידעה אחר כך תהליך של התרוממות, לרבות ב תור הרביעון כדי להפוך לרמה גבעתית. 

בעת תקופות של הפוגה טקטונית, הייתה הרמה הטרנסילבנית אזור רחב של שקיעת הסלעים הגבישיים מתחת למשקעים היותר רכים -חרסית, אבן חול וחוואר - שהצטברו בשכבות בעובי מאות ואלפי מטרים. 

משקעי המלח  של טרנסילבניה (שנוצלו באופן שיטתי במהלך מאות השנים באוקנה דז'ולוי, קוז'וקנה , טורדה, אוקנה מורש, אוקנה סיביולוי ופרייד) נוצרו לפני כ-13 מיליון וחצי שנים בתחתית ים לא עמוק ובאקלים טרופי. 
שכבת המלח נפוצה בכל מקום ברמה הטרנסילבנית מתחת לקרקע ועוביה הממוצע הוא של 400 מטר. עם זאת בשולי הרמה הטרנסילבנית עובי השכבה הזאת עשויה להגיע ליותר מאלף מטר, בגלל התעקמות השכבה תחת לחץ המשקעים שנאגרו במרכז הרמה. 
לפעמים בשולי הרמה (כמו במקרה היישובים שהוזכרו) המלח מגיח על פני השטח. בטורדה שכבת המלח מגיעה לעובי של 1200 מטר.

הרמה הטרנסילבנית מכילה עדיין גם מרבצי נפט.תשתית הרמה עשירה גם בפחם, ליגניט, פצלי שמן
נחושת, פיריט ובייחוד גז טבעי (באזור טרגו מורש).

רמת טרנסילבניה עדיין מכילה מרבצים עשירים של גז ונפט[6]. התשתית של רמת טרנסילבניה עשירה גם בפחם, ליגניט, פצלי שמן, נחושת, פיריט ובמיוחד גז טבעי (באזור טרגו מורש)[2].
ramet tr
רמת הסומש, בצפון הרמה הטרנסילבנית, עשויה אבן גיר.

הידרוגרפיה
נהרות ונחלים 
הם ממקור פנימי או חיצוני. לאלו ממקור חיצוני  קצב הזרימה הוא יותר גדול . 72% מהיקף הזרימה נוצר בהרים, ו-28% בתוך הרמה. 
מי הרמה מתנקזים באגני הנהרות סומש, מורש, אולט ו בחלק קטן קרישול רפדה. 
מי התהום
אינם באיכות טובה, בגלל הקשיות וכמות המינרלים שבתוכם.  באזור הקפלים הדיאפירים המים מלוחים.  מים מינרליים גליים נפוצים ביישוב ביזושה  (ביזושה-באי) במחוז סלאז'

דמוגרפיה
יישובים

א. יישובים עירוניים:ברמה נמצאות 30 ערים, מתוכן 3 גדולות:קלוז'-נאפוקה, סיביו וטרגו מורש. מחוץ לרמה נמצאת העיר בראשוב. ערים אמצעיות-גדולות הן אלבה יוליה, ביסטריצה, מדיאש, טורדה. 
ב. יישובים כפריים - מפוזרים ברחבי הרמה. הצפיפות הממוצעת היא 7.1 כפרים / 100 קמ"ר כשהצפיפות המירבית היא 17 כפרים/100 קמ"ר. לרובם פחות מ-500 תושבים. סוגים: יש יישובים מסביב לערים, ישובי פרוזדור, ויישובים בודדים.

תחבורה  
הרמה הטרנסילבנית נחצית על ידי רשת צפופה של מסילות ברזל וכבישים בעיקר לאורך פרוזדורי עמקים.

קווי הרכבת הראשיים: 
אוקנה מורש-בראשוב
בקעת הואדין  - פרוזדור נאדש -  משול מיק - הארייש התחתי - המורש האמצעי - כמת הטרנאבות - הקניון מורש - בדקעת רגין - בקעת ביסטריצה - פרוזדור הסומש הגדול

רשת הכבישים
E60 - בקעת הואדין - פרוזדור קפוש -סומשול מיק - ההר פליאק - פרוזדור אריש תחתי-מורש-רמתה הטרנאבות 
E80 - רמת הסומש - הר פליאק - פרוד
פרוזדור אלבה-יוליר-טורדה -בקעת סיביו
E68 - הבקעות הדרומיות

לקריאה נוספת
Lucian Badea (coord) et al Tratat Geografia României, Institutul de geografie, Editura Academiei vol 1 Geografia fizică , București 1983  ,

קישורים חיצוניים 

 Depresiunea-Transilvaniei.pdf Gh.Roșian  Relieful din  Depresiunea Transilvaniei Presa Universitară clujeană 2020
 חומר חינוכי באתר גימנסיה ברומנית

הערות שוליים

קטגוריה:טרנסילבניה: גאוגרפיה
קטגוריה:רומניה: גאוגרפיה
קטגוריה:הרי הקרפטים
קטגוריה:רמות
קטגוריה:שקעים